recursal/SuperWikiNEXT-32B huggingface dataset:
Triple H en 2007
**Paul Michael Levesque**, nado o 27 de xullo de 1969 en Nashua, Nova Hampshire, é un loitador profesional da World Wrestling Entertainment (WWE), desde o 13 de abril de 2009 loita no programa Raw, máis coñecido como **Triple H**, unha abreviatura do seu antigo sobrenome, **Hunter Hearst Helmsley** (HHH).

Traxectoria
-----------

Levesque comezou como culturista ós catorce anos, despois de graduarse no instituto en 1987 participou en diversas competicións culturistas, foi campión xuvenil de Nova Hampshire en 1988, nesa época coñeceu ó loitador profesional Ted Arcidia, quen o animou a ingresar en 1992 na escola de Killer Kowalski, uníndose á Independent Wrestling Federation. Iniciou a súa traxectoria como loitador profesional en 1994 na World Championship Wrestling co nome de **Terra Ryzing** e máis tarde como **Jean-Paul Lévesque**. Uniuse á WWF en 1995 e comezou a utilizar o nome de Hunter Hearst Helmsley, cambiándoo a Triple H en 1997 cando conformou o grupo D-Generation X con Shawn Michaels. Despois da súa disolución loitou en solitario, gañando varios compionatos e conformando parella ficticia con Stephanie McMahon, filla de Vince McMahon accionista maioritario da WWE, coa que máis tarde casou na vida real. En 2003 formou outro equipo estable con Ric Flair, Randy Orton e Batista coñecido como Evolution. En 2006 e 2009 loitou esporadicamente con Michaels revivindo brevemente D-Generation X.

Triple H foi 13 veces campión do mundo, gañou oito veces o Campionato da WWE e a World Heavyweight Championship cinco veces. Ademais en 1997 gañou o torneo King of the Ring, en 2002 o Royal Rumble, e foi o segundo gañador do Grand Slam.

|  |  |
| --- | --- |
| Control de autoridades | 
* Wd: Q44567
* WorldCat
* VIAF: 41192804
* Allmovie: p290852
* AlloCiné: 496581
* BNB: ID
* FAST: 1427089
* GiantBomb: 3005-469
* IMDb: nm0505391
* LCCN: n2001111576
* NNDB: 000108323
* TMDb: 115788
* TVcom: paul-levesque

 |
**Vatio pico** ou **Watt-pico** (Wp) é unha medida de potencia enerxética, normalmente asociada ás células fotovoltaicas. A unidade máis correntemente usada é o Wp, e os seus múltiplos coma o kWp ou o MWp. Dado que as condicións de produción de enerxía eléctrica dependen bastante de factores externos á célula, o valor da potencia dado en Wp é un valor obtido en condicións ideais específicas. Así, o valor de Wp dun determinado sistema fotovoltaico que funcione en corrente continua é a potencia medida cando este sistema é irradiado por unha luz que simula a luz solar cunha potencia de 1000 W/m2 a unha temperatura de 25 °C.

---

|  |  |
| --- | --- |
|  |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q1929025
* MAG: 39928725

 |
**Two Gallants** é un dúo de indie rock procedente de San Francisco, California. O nome está tirado do título dunha historia de James Joyce do libro *Dublineses*.

Traxectoria
-----------

Two Gallants está composto por Adam Stephens na guitarra, harmónica e voces e Tyson Vogel na batería e as voces.

Stephens e Vogel comezaron a realizar concertos en San Francisco no ano 2002, cando os dous tiñan 20 anos. Autoeditaron dous CDs por separado (agora descatalogados), e esas gravacións estendéronse polos Estados Unidos durante os seus primeiros anos de xiras (tocando en casas, almacéns, parques ou na rúa). Despois de gravar o seu traballo de estrea, *The Throes*, para Alive Records, mantivéronse de xira, pero tocando cada vez en máis clubs. En xullo do 2005 asinaron con Saddle Creek Records, e no mes de agosto fixeron o seu primeiro concerto no outro lado do Atlántico, en Londres, pasando tamén polos festivais de Leeds e Reading.

En febreiro do 2006 editaron *What the Toll Tells* a través de Saddle Creek. Del sacáronse dous sinxelos: "Las Cruces Jail" e "Steady Rollin'". Xiraron por Europa despois da aparición do álbum, e polos Estados Unidos e o Canadá en maio e xuño. No verán foron convidados a numerosos festivais europeos, e en setembro volverian a saír de xira polos Estados Unidos e Europa.

Durante a xira estadounidense os medios prestáronlle moita atención a un incidente nunha actuación en Houston, Texas, cando un policía investigando unha denuncia por ruído supostamente atacou á banda e a varios seareiros cun táser.

A banda editou o seu terceiro álbum, *Two Gallants*, en setembro do 2007 a través de Saddle Creek, e este incluía o sinxelo "Despite What You've Been Told".

Two Gallants publicou *The Bloom and the Blight* o 4 de setembro do 2012. É o seu primeiro traballo en cinco anos e o primeiro tamén co selo ATO records.

Discografía
-----------

### Álbums de estudio

| Álbum | Ano | Selo |
| --- | --- | --- |
| *The Throes* | 2004 | Alive Records |
| *What the Toll Tells* | 2006 | Saddle Creek |
| *Two Gallants* | 2007 | Saddle Creek |
| *The Bloom and the Blight* | 2012 | ATO Records |
| *We Are Undone* | 2015 | ATO Records |

### EPs

| Álbum | Ano | Selo |
| --- | --- | --- |
| *Nothing to You (re-mix) + 3* | 2006 | Alive Records |
| *The Scenery of Farewell* | 2007 | Saddle Creek |

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q542977
* WorldCat
* VIAF: 168494657
* AllMusic: mn0000199838
* Discogs: 446680
* GND: 1029745560
* ISNI: 0000 0001 1541 962X
* LCCN: no2006040734
* MusicBrainz: ID
* Songkick: 335378

 |
Para outras páxinas con títulos homónimos véxase: Xulio Calviño.

**Xulio Calviño Rodríguez**, nado en Vigo o 19 de agosto de 1948, é un enxeñeiro e político galego.

Traxectoria
-----------

Enxeñeiro Industrial pola Escola Técnica Superior de Enxeñeiros Industriais de Madrid. Foi profesor Titular da Escola Universitaria de Vigo. Foi militante do Partido Comunista de Galicia, do que foi responsable comarcal de Vigo e encabezou a candidatura do PCG ao Parlamento de Galicia pola provincia de Pontevedra nas eleccións autonómicas de 1981. Presidente da Asociación de Veciños de Lavadores. Rompeu co PCG en 1985 con Julio Pérez de la Fuente e presentouse ás autonómicas de 1985 encabezando a candidatura de Pontevedra do Partido Comunista de Galicia-Marxista Revolucionario (PCG (m-r)). Despois pasouse ao PSOE e foi elixido concelleiro de Vigo nas eleccións municipais de 1991. É membro da Comisión Executiva Local do PSOE de Vigo. Foi nomeado membro do Consello Social da Universidade de Vigo en 2011.

Notas
-----

1. ↑  Hoy cumplen años
2. ↑  Conocidos vigueses en la dirección comarcal del Partido Comunista
3. ↑  *La Voz de Galicia*, Vigo, 26-9-1985, p. 28.

Véxase tamén
------------

### Ligazóns externas

* Consello Social. Universidade de Vigo
**Xulio Ricardo Trigo**, nado en Betanzos en 1959 é un novelista, poeta e tradutor galego de lingua catalá.

Traxectoria
-----------

No ano 1965 el e maila súa familia mudáronse a Valencia. Viviu temporalmente en 1992-93 en Barcelona, volvendo despois a Valencia. Desde 2005 mora en Tarragona.

Foi redactor das páxinas culturais do *Diari de Barcelona*. Dirixiu as páxinas literarias do semanario *El Temps* e colaborou tamén noutros diarios e revistas con artigos literarios. Desde 1994 dedícase plenamente á literatura.

Entre a súa produción, destaca en narrativa *La desaparició d'Evelyn* e *Després de l'oblit*, mentres en poesía é de recoñecer o seu *Llibre de quietud*. En narrativa xuvenil publicou *La passió d'Alexandra*, publicada como *A paixón de Alexandra* na Colección Fóra de Xogo de Xerais, obra na que descobre ao lector o mundo do *bookcrossing*.

Listaxe de obra escrita publicada
---------------------------------

### Participación en volumes colectivos

* *Jo sóc aquell que em dic Gerard*, Terres de l'Ebre, Editorial Petròpolis, 2010.

Véxase tamén
------------

### Ligazóns externas

* Blog de Xulio Ricardo Trigo

|  |  |
| --- | --- |
| Control de autoridades | 
* Wd: Q19002385
* WorldCat
* VIAF: 3921264
* BiTraGa: 1087
* BNE: XX1032057
* BNF: 16260686s
* BVMC: 33694
* CANTIC: a10165563
* GND: 1030226806
* ISNI: 0000 0001 1035 9250
* LCCN: n85257319
* NTA: 128530871
* OL: OL5903718A
* PTBNP: 1335345
* SUDOC: 111519624

 |
**Twisted Sister** é unha banda estadounidense de heavy metal formada en Long Island, Nova York en 1972. Musicalmente, o grupo interpreta elementos de bandas de heavy metal tradicional, como Iron Maiden e Judas Priest, xunto cun estilo hard rock semellante ao de AC/DC. Aínda que a aparencia *cross-dressed* dos membros da banda parece vinculalos co movemento glam metal dos 80, o agresivo estilo musical da banda foi acompañado dun máis grotesco uso de maquillaxe e roupa de muller, resultando nun produto moi distinto da androxinia máis hedonista dos grupos de glam metal como Mötley Crüe e Poison.

Aínda que a banda foi creada polo guitarrista Jay Jay French en decembro de 1972, todos os seus temas foron compostos por Dee Snider de 1976 en diante. Snider díxolle a David Letterman que o nome proposto para a banda fora "This" (*isto*), pero que foi rexeitado por medo a que os seareiros dixesen "This sucks" (*isto apesta*). Snider describe a Twisted Sister como "Slade coñecendo aos Sex Pistols". As cancións máis famosas da banda son "We're Not Gonna Take It" e "I Wanna Rock", ámbalas dúas popularizadas nos Estados Unidos por aparecer regularmente na MTV nos anos 80.

Discografía
-----------

* *Under the Blade* - 1982 (Secret Records)
* *You Can't Stop Rock 'n' Roll* - 1983 (Atlantic Records)
* *Stay Hungry* - 1984 (Atlantic Records)
* *Come Out and Play* - 1985 (Atlantic Records)
* *Love Is for Suckers* - 1987 (Atlantic Records)
* *Still Hungry* - 2004 (Spitfire Records)
* *A Twisted Christmas* - 2006 (Razor & Tie)

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q272239
* WorldCat
* VIAF: 151434199
* AllMusic: mn0000165663
* BIBSYS: 9004274
* BNF: 139072084
* Discogs: 253057
* Genius: Twisted-sister
* GND: 10153533-8
* IMDb: nm2430822
* ISNI: 0000 0001 2353 5743
* LCCN: n86124581
* Metal Archives: 4975
* MusicBrainz: ID
* NKC: xx0029868
* NLA: 35991643
* Songkick: 238544
* SUDOC: 159309042

 |
Os **varegos** ou **varengos** eran unha tribo pertencente ao grupo escandinavo procedente do territorio que actualmente corresponde a Suecia e Dinamarca.

Dedicábanse ao comercio, á piratería e a actividades mercenarias e actuaban nos sistemas e portos fluviais do que máis tarde sería Rusia, chegando a alcanzar o Mar Caspio e Constantinopla. Segundo a opinión máis estendida, o seu nome provén do nórdico antigo *væringjar*, unha suposta forma plural de *várar*: "promesa, palabra de honra".

Os eslavos orientais e os bizantinos non distinguían aos escandinavos doutros pobos xermánicos cando utilizaban este termo. Na Crónica de Néstor, emprégase incluíndo aos daneses e os anglos.


---

|  |  |
| --- | --- |
|  |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q48343
* BRE: 1901099
* GEC: 0216811
* MAG: 2779039881

 |
**Jaime Óscar Máximo Rey Barreiro**, coñecido como **Xaime Rei** ou **Jaime Rey**, nado en Pontevedra o 16 de abril de 1938, é un político galego que foi alcalde de Redondela durante practicamente tres décadas.

Traxectoria
-----------

Mestre de educación primaria, Xaime Rei foi destinado a Redondela, onde nas primeiras eleccións municipais, os comicios locais de 1979 encabezou a candidatura de Unidade Galega que lle permitiu facerse coa alcaldía.

Nas eleccións municipais de 1983 volveu ser reelixido, pero desta vez xa á fronte da candidatura do PSdeG-PSOE. Saíu reelixido con maioría absoluta en 1987, e en 1991, pero só acadou a maioría simple nas eleccións de 1995. Iso permitiulle a Amado Ricón, o candidato do Partido Popular, presentar unha moción de censura en 1996 e retiralo da alcaldía.

Porén regresou a ela nas eleccións de 1999, e revalidou a alcaldía tamén nas eleccións de 2003 e nas de 2007. Dado que estivo involucrado nun proceso xudicial do que foi absolto, decidiu non prensentarse ós comicios de 2011. No seu lugar o PSdeG-PSOE presentou como cabeza de lista a Eduardo Reguera que non conseguiu a alcaldía, co que deu paso a un goberno do Partido Popular.

A súa política caracterizouse pola promoción da lingua galega

Ademais, nas Xerais de 1993 encabezou a candidatura do PSOE pola provincia de Pontevedra ao Senado, pero só permaneceu na Cámara Alta durante unha lexislatura, ata 1996.

|  |  |  |
| --- | --- | --- |
| Predecesor:**Edmundo Fernández Estévez** |  **Alcalde de Redondela** 1979 - 1996 | Sucesor:**Amado Ricón** |
| Predecesor:**Amado Ricón** |  **Alcalde de Redondela** 1999 - 2011 | Sucesor:**Javier Bas Corugeira** |

Vida persoal
------------

Está casado e ten dous fillos.

Notas
-----

1. ↑  Sobre as primeiras eleccións democráticas e os homes que se presentaban ...nunha lista Arquivado 27 de decembro de 2013 en Wayback Machine. post do blog *Falo de Redondela*.
2. ↑  Xaime Rei absuelto de prevaricación, Vigoalminuto, 21/01/2013.
3. ↑  La asamblea del PSOE confirma a Eduardo Reguera como candidato a la Alcaldía, *Faro de Vigo*, 04/12/2010.
4. ↑  El ejemplo de Redondela, *El País*, 17/05/1983.

Véxase tamén
------------

### Outros artigos

* Lista de senadores galegos desde a Transición
* Eleccións municipais en Redondela

### Ligazóns externas

* Ficha no Senado
**Víctor Ángel Castro Balbuena**, coñecido como **Víctor Castro**, nado en Madrid en 1977 e residente en Vilagarcía de Arousa, é un filólogo español.

Traxectoria
-----------

É licencidado en filoloxía románica e filoloxía xermánica. En 2011 cursaba o doutoramento en lingüística na Universidade de Santiago de Compostela.

Viviu durante uns anos no estranxeiro, especialmente en países como Alemaña ou Finlandia; neste último, exerceu de asistente de castelán.

É coñecido polo seu paso polo programa *Saber y Ganar* de Televisión Española, onde se converteu no segundo concursante en acadar os 100 programas de forma continuada o 1 de xuño de 2011. Ademais, bateu a plusmarca de recadación económica, con 78.820€, que até daquela ostentaba o concursante maño José Manuel Dorado, con 73.780€.

Durante a súa estadía no programa, Víctor Castro estaba inscrito na oficina de desemprego. Así mesmo, participou das Protestas de maio de 2011 en España, acudindo en varias ocasións ás acampadas.

En 2014 volveu participar en *Saber y ganar* en calidade de *concursante emérito*.

Notas
-----

1. ↑  Convocatoria de matrícula na USC
2. ↑  "Victor Angel Castro Balbuena, ex-asistente de español en Finlandia". Arquivado dende o orixinal o 13 de marzo de 2016. Consultado o 02 de xuño de 2011.
3. ↑  "Con el BUP de antes es posible". *La Voz de Galicia* (en castelán). 1 de xuño de 2011.
4. ↑  "Demasiado bueno para el concurso Saber y ganar". *El Mundo* (en castelán). 5 de xuño de 2011.
5. ↑  *Víctor Castro se convierte en el primer concursante de 'Saber y Ganar' en superar los 100.000 €*, en FórmulaTV. *(en castelán)*

Véxase tamén
------------

### Outros artigos

Fernanda Barros (concurante "magnífica" coruñesa)

### Ligazóns externas

* Programa 100 de Víctor Castro
* "El héroe de "Saber y ganar"". *Faro de Vigo* (en castelán). 1 de xuño de 2011.
**Twin/Tone Records** foi un selo discográfico baseado en Minneapolis, Minnesota que operou entre 1977 e 1994 e axudou a varios grupos locais a recibir atención nacional. A discográfica naceu da escena punk rock da cidade, que incluía a locais como o Jay's Longhorn Bar. O selo foi creado por Peter Jesperson, o xornalista musical e deportivo local Charley Hallman, e Paul Stark. The Suburbs farían o primeiro lanzamento de Twin/Tone, co seu álbum *The Suburbs* en 1978, ademais de realizar o derradeiro con *Viva! Suburbs!* en 1994. Outras bandas que asinaron coa discográfica foron The Replacements, Babes in Toyland, Agitpop, The Jayhawks, Poster Children, Soul Asylum, The Wallets, Curtiss A e Ween. A compañía actualmente está "aparcada", editando só cantidades limitadas de material descatalogado en CDs gravables personalizados, aínda que algún do seu material máis significativo foi licenciado a Restless Records, parte de Rykodisc.

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q7858059
* WorldCat
* VIAF: 140791782
* LCCN: n85247313
* MusicBrainz: ID

 |
**Zwan** foi un supergrupo estadounidense de rock alternativo liderado por Billy Corgan e formado por este despois da separación de The Smashing Pumpkins. A súa vida foi bastante curta, formouse no ano 2001 e separouse no 2003, despois de editar un único álbum, *Mary Star of the Sea*.

Historia
--------

Despois do fin de The Smashing Pumpkins a finais do ano 2000, Billy Corgan e Matt Sweeney (anteriormente en Chavez e Skunk) decidiron formar unha nova banda, despois dunha vella promesa que se fixeran anos atrás. Dos Smashing Pumpkins tamén se lles uniu o batería Jimmy Chamberlin, e Sweeney recrutou a David Pajo (Slint, Papa M. Stereolab), estreándose os catro a finais do ano 2001. Paz Lenchantin (A Perfect Circle) completou a formación na primavera de 2002, encargándose do baixo e pasando Pajo a facer funcións de guitarrista.

O grupo comezou realizando actuacións por California, e aos poucos comezaron unha xira por locais pequenos durante o 2001 e o 2002. O seu primeiro gran concerto foi en maio dese último ano no Jamboree Festival, na zona de Chicago. Moitos dos temas tocados nesa época non aparecerían no seu posterior álbum. Nos meses de novembro e decembro pasarían a tocar en clubs grandes do medio oeste e o nordeste dos Estados Unidos e realizaron varios concertos como abreconcertos de Counting Crows.

En 2003 lanzaron o seu único disco, *Mary Star of the Sea*, que obtivo unha decente aceptación pola crítica. Acompáñarono os sinxelos de "Honesly" e "Lyric" cos seus respectivos vídeos. Unha edición especial do disco foi lanzada xunto cun DVD dunha hora de duración con cancións, entrevistas e escenas da gravación do disco.

Máis tarde, ese mesmo ano, a banda separaríase alegando conflitos internos.

Membros
-------

* Billy Corgan: guitarra e voz. Membro fundador de The Smashing Pumpkins.
* Matt Sweeney: guitarra. Membro fundador das bandas Chavez e Skunk. Tamén tocou con Cat Power, Guided by Voices e Will Oldham/Bonnie "Prince" Billy.
* David Pajo: guitarra. Fundador de Slint e Papa M. Tocou tamén con Tortoise, Stereolab, Royal Trux e Will Oldham/Bonnie "Prince" Billy.
* Paz Lenchantin: baixo. Tocou en A Perfect Circle, Papa M e The Silver Jews.
* Jimmy Chamberlin: batería. Membro de The Smashing Pumpkins.

Discografía
-----------

### Álbums

* *Mary Star of the Sea* - 2003 (Warner)

### Sinxelos

* "Honestly" - 2003 (Warner)
* "Lyric" - 2003 (Warner)

|  |  |
| --- | --- |
| Control de autoridades | 
* Wd: Q231567
* WorldCat
* VIAF: 140346454
* AllMusic: mn0000813803
* BNF: 145223965
* Discogs: 277868
* GND: 10332968-7
* ISNI: 0000 0001 0666 2521
* MusicBrainz: ID
* NKC: xx0018927
* Songkick: 357959
* SUDOC: 077720601

 |
A **vermicultura** é unha práctica concreta de compostaxe que consiste na produción de fertilizante mediante o coidado de poboacións de vermes e miñocas, alimentados por residuos orgánicos.

Características
---------------

Planta de vermicultura
A vermicultura é un tipo particular de compostaxe que ten como vantaxes principais a redución de espazo e tempo, e un maior aproveitamento dos residuos vexetais procedentes de alimentación. Por iso é unha práctica cada vez máis estendida na compostaxe comunitaria, porque permite traballar sobre residuos de baixa calidade, con grandes desequilibrios internos (unha proporción rica en hidróxeno e pobre en carbono) e cun nivel de reutilización baixo.

Con todo, a vermicultura tamén está desenvolvida para a compostaxe caseira ou familiar, e distribúense comercialmente soportes apilables para a súa produción, así como miñocas e vermes en grandes cantidades.
Fundador vermicultivation Dr. Thomas J. Barrett

Funcionamento
-------------

Os vermes e miñocas actúan sobre a materia orgánica liberando nitróxeno, potasio, fósforo, cobre, calcio ou magnesio.

Os composteiros de vermicultura son baixos, e funcionan sobre pequenas cantidades de materia orgánica, posto que non necesitan unhas condicións de temperatura críticas, como o resto dos procesos de compostaxe. Cando un composteiro é suficientemente traballado polos vermes, múdanse a outro e aprovéitase o compost para o seu uso en cultivos.

Principais especies
-------------------

Entre as especies máis utilizadas en vermicultura atópanse as miñocas Eisenia foetida e a Lumbricus rubellus.

Notas
-----

1. ↑  "vermicultura". *TERGAL*. Arquivado dende o orixinal o 17/10/2018. Consultado o 17/10/2018.
2. ↑  Clare Foster. *Compost*. Cassell Illustrated. Londres, 2002.

|  |  |
| --- | --- |
| Control de autoridades | 
* Wd: Q900747
* JSTOR: vermiculture
* LCCN: sh98005986
* MAG: 2780260515

 |
*Este artigo refírese á Tripla Alianza de 1882; para a de 1717, véxase **Tripla Alianza (1717)***

Alianzas militares europeas en 1914. Os aliados do Tripla Entente en verde folla e as Potencias Centrais da Tripla Alianza en verde oliva.
A **Tripla Alianza** foi un pacto entre Alemaña, o Imperio Austrohúngaro e Italia acadado o 20 de maio de 1882.

Historia
--------

A Tripla Alianza foi promovida por Otto von Bismarck trala vitoria na guerra franco-prusiana para buscar o illamento de Francia, sabendo que esta nación tiña a intención de recuperar Alsacia e Lorena. Alemaña reafirmou a súa alianza co Imperio Austrohúngaro, receoso de Rusia (aliada de Francia), tralo Tratado de Berlín (1878), polo que Austria-Hungría pasaba a ter a hexemonía nos Balcáns. Despois Alemaña buscou a aproximación a Italia, resentida con Francia, ao ocupar esta Tunisia fronte as aspiracións italianas.

Porén, esta alianza tiña un punto feble: a hostilidade de Italia contra Austria-Hungría, debida aos italianos irredentos de Trento, Trieste, Istria e Dalmacia.

|  |  |
| --- | --- |
| Control de autoridades | 
* Wd: Q153867
* BNCF: 57219
* BNF: 11941279r
* BRE: 4204958
* EBID: ID
* GEC: 0002610
* LCCN: sh85137895
* NKC: ph161995
* Treccani: triplice-alleanza

 |
A **tripanosomíase africana**, tamén coñecida como **tripanosomíase humana africana** e, popularmente, como **enfermidade do soño**, é unha enfermidade parasitaria dependente dun vector para a súa transmisión.

Parasitos causantes da doenza
-----------------------------

Os parasitos involucrados son protozoos pertencentes ao xénero *Trypanosoma,* transmitidos aos humanos por picaduras da mosca tse-tse infectadas ao alimentárense de humanos ou de animais que hospedaban ao parasito.

Os seres humanos poden infectarse por dúas das súas subespecies, *Trypanosoma brucei gambiense* (TbG) e *Trypanosoma brucei rhodesiense* (TbR). A TbG causa máis do 98 % dos casos notificados. Ambas as subespecies son moi comúns nas zonas rurais.

Vector e transmisión
--------------------

Mosca tse-tse (*Glossina palpalis morsitans*).
As moscas tse-tsé encóntranse na África subsahariana. Só certas especies do xénero *Glossina* transmiten a enfermidade. 

As diferentes especies teñen diferentes hábitats. Principalmente encóntranse na vexetación ribeirá de ríos e lagos, en bosques en galería e na sabana. 

Porén, hai moitas zonas onde se encontran as moscas, pero non a doenza. Isto débese a que as moscas non nacen co tripanosoma, senón que este entra nas glándulas salivares da mosca ao succionaren sangue dalgún humano ou animal coa enfermidade.

As poboacións rurais que habitan en rexións onde ocorre a transmisión e que dependen da agricultura, a pesca, a gandaría, a cría ou caza de animais, son as máis expostas á picadura da mosca e, en consecuencia, á contraeren a doenza. 

A enfermidade do soño xeralmente está presente en áreas rurais remotas, onde os sistemas de saúde son precarios ou inexistentes. A doenza disemínase en pequenos asentamentos. Os desprazamentos de poboación por guerras e pobreza son factores moi importantes que levan a un aumento da taxa de transmisión. 

A enfermidade progresa en áreas cuxo tamaño pode ir de unha aldea a unha rexión enteira. Dentro dunha área determinada, a intensidade da enfermidad pode ser variábel en diferentes aldeas.

Notas
-----

1. 1 2 3 4  Trypanosomiasis, human African (sleeping sickness) OMS. Consultada o 23 de xullo de 2021.
2. ↑  WHO Media centre (March 2014): "Fact sheet N° 259: Trypanosomiasis, Human African (sleeping sickness)". OMS. Consultada o 23 de xullo de 2021.

|  |  |
| --- | --- |
|  | Wikimedia Commons ten máis contidos multimedia na categoría:  ***Tripanosomíase africana*** |

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q203133
* BRE: 3637080
* EBID: ID
* GEC: 0236156
* GND: 4125297-4
* JSTOR: african-trypanosomiasis
* MAG: 2778792689
* NDL: 00571566
* NKC: ph134699

 |

|  |  |
| --- | --- |
| Identificadores | 
* DiseasesDB: 29277
* DOID: DOID:10112
* eMedicine: 228613
* KEGG: H00357
* MedlinePlus: 001362
* MeSH: D014353
* MeSH: C01.610.752.300.900.719
* NCIt: C84541
* Orphanet: 3385
* Patientplus: african-trypanosomiasis
* UMLS: C0041228

 |
**Victoria Nuland**, nada en Nova York en 1961, é unha diplomática estadounidense. Foi portavoz do Departamento de Estado dos Estados Unidos de 2011 a 2013 durante a presidencia de Obama e de 2013 ata xaneiro de 2017 foi responsable da política exterior para asuntos europeos e euroasiáticos Tiña rango de Embaixadora de Carreira, o rango diplomático máis alto no Servizo Exterior dos Estados Unidos. De 2005 a 2008 foi Representante Permanente dos Estados Unidos na OTAN. 

Foi conselleira sénior no Grupo Albright Sonebridge, unha asesoría sobre estratexia e diplomacia comercial con sede en Washington. Foi directora executiva do Center for a New American Security dende xaneiro de 2018 a febreiro de 2019.

O 5 de xaneiro de 2021 anunciouse que o presidente electo Joe Biden nomearía a Nuland para servir como Subsecretaria de Estado para Asuntos Políticos no equipo de Antony Blinken.

Traxectoria
-----------

Nuland é filla de Sherwin B. Nuland, profesor de medicina e de bioética na Universidade Yale. Graduouse na escola preparatoria Choate Rosemary Hall no ano 1979 e ten un B.A. pola Universidade Brown. 

Foi representante permanente dos Estados Unidos ante a OTAN desde 2005 até 2008. No verán de 2011, Nuland foi nomeada portavoz do Departamento de Estado. Foi considerada "unha profesional consumada que demostrou que se pode confiar no profesionalismo dos oficiais de Servizo estranxeiro respecto de temas de política".

Vida persoal
------------

Está casada co historiador Robert Kagan, con quen ten dous fillos. Fala ruso e francés.

Notas
-----

1. ↑  "Bureau of Public Affairs Front Office Changes (nota de prensa)". *Web do Departamento de Estado dos Estados Unidos* (en inglés). 26 de maio de 2011. Arquivado dende o orixinal o 20 de xaneiro de 2012. Consultado o 26 de novembro de 2012.
2. ↑  "Victoria Nuland" (en inglés). 2019-04-02. Consultado o 2021-01-17.
3. ↑  "Biden to tap more Obama vets to fill key national security roles" (en inglés). Consultado o 2021-01-17.
4. ↑  Rogin, J. (16 de maio de 2011). "Victoria Nuland to be State Department spokesman". *Foreign Policy* (en inglés). Arquivado dende o orixinal o 27 de xuño de 2012. Consultado o 26 de novembro de 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Victoria Nuland*** |

### Ligazóns externas

* Biografía oficial do Departamento de Estado dos Estados Unidos (2012).
* Entrevista con Nuland en Q&A (xuño de 2006)

|  |  |
| --- | --- |
| Control de autoridades | 
* Wd: Q1188501
* WorldCat
* VIAF: 75972461
* GND: 1223996689
* ISNI: 0000 0000 4229 7800
* LCCN: no2001076803
* NNDB: 000120207

 |
O **xuro** é a remuneración cobrada polo empréstito de cartos. É expresado como un porcentual sobre o valor emprestado (taxa de xuro) e pode ser calculado de dúas formas: xuros simples ou xuros compostos.

O xuro pode ser comprendido como unha especie de "alugueiro sobre o diñeiro". A taxa sería unha compensación pagada polo tomador do empréstito para ter o dereito de usar o diñeiro até o día do pagamento. O acredor, por outro lado, recibe unha compensación por non poder usar ese diñeiro até o día do pagamento e por correr o risco de non recibir o diñeiro de volta.

Historia
--------

Documentos históricos redactados pola civilización sumeria, ó redor do ano 3000 a.C. revelan que o mundo antigo desenvolveu un sistema formalizado de crédito baseado en dous principais produtos, o gran e a prata. Antes de existiren as moedas, o préstamo de metal era un feito baseado no seu peso. Os arqueólogos descubriron pedazos de metais que foron usados no comercio nas civilizacións de Troia, Babilonia, Exipto e Persia. Antes de que se desenvolvese o empréstito en diñeiro, o préstamo de cereal e de prata facilitaba a dinámica do comercio.

Na República Romana, o ano do consulado de Marco Fabio Ambusto (pola terceira vez) e ou Tito Quincio ou Marco Popilio, a taxa de xuros foi reducida para 8 1/3 por cento, mesmo así, os plebeos continuaban sen conseguir pagar as súas débedas.

Notas
-----

1. ↑  Definicións no *Dicionario da Real Academia Galega* e no Portal das Palabras para *xuro*.

|  |  |
| --- | --- |
| Control de autoridades | 
* Wd: Q170924
* BNCF: 14692
* BNF: 11974115k
* EBID: ID
* GND: 4067845-3
* HDS: 013923
* JSTOR: simple-interest
* LCCN: sh85067247
* MAG: 72759821
* NDL: 00569550
* NKC: ph135596
* PSH: 1610

 |
**Vantroi** é un grupo de rock nado en México en 1992. Durante máis de 10 anos deron concertos por todo México, e tamén percorrerón a xeografía española xunto a bandas como Rosendo, Reincidentes, Boikot, Soziedad Alkoholika, Extremoduro, Ska-p etc. Participaron en festivais como Festimad, Viña Rock, Derrame Rock, Extremúsika, Tintorrock etc. como tamén no Arezzo Wave Festival (Italia) e o Foro Social Mundial (Venezuela). 

O nome do grupo procede do guerrilleiro Nguyen Van Troy, quen durante a guerra de Vietnam foi capturado nun intento de atentado contra o secretario de estado norteamericano Robert McNamara e o embaixador Henry Cabot Lodge. Posteriormente foi torturado e asasinado.

As letras do grupo loitan contra as inxustizas, como por exemplo a situación que viven os indíxenas mexicanos e outros pobos do mundo, solidarizándose co desastre do Prestige ("Chapapote de Corrido"), aínda que tampouco faltan cancións sobre a súa terra, de amor-desamor e de simple diversión.

En todos os seus anos de vida o grupo sufriu varios cambios de formación, chegándose a contar 54 membros que se foron trocando na historia de Vantroi.

Discografía
-----------

* *Hemos dicho Basta* (Maqueta), 1993
* *¡No Nos Moverán!*, Warner Music México 1996
* *Bajo Palabra*, Producciones B.K.T. 1999
* *¡¿ ...Otra Vez Frijoles?!*, Pepedote Records / Bliss Records 2001
* *Para No Morir De Locos*, Pies Records / P&P 2005

Véxase tamén
------------

* Myspace Comandos Vantroi

|  |  |
| --- | --- |
| Control de autoridades | 
* Wd: Q11704993
* Discogs: 1707392
* MusicBrainz: ID
* MusicBrainz: ID
* Songkick: 545141

 |
**Vasco Pires de Camões** foi un poeta e nobre galego da Idade Media, mencionado na *crónica de D. João I* de Fernão Lopes.

Traxectoria
-----------

Foi partidario do rei Pedro I de Castela contra o seu irmán Henrique II de Castela, e, por ese motivo pasou a Portugal, no tempo do rei Fernando I de Portugal, do cal tamén foi partidario cando Fernando I ocupou Galiza na súa pretensión que tiña á Coroa de Castela contra Henrique II, o Bastardo.

O Rei Fernando deulle no reino de Portugal polos seus servizos a Alcaidarias-Mores de Alenquer e Portalegre, os Pobos da Sardoal, Punhete, Calvo, Amêndoa e do Consello de Gestaçô, e os inmobles e terras agrícolas que a Infanta Beatriz ou Brites, a súa irmá, tiña en Estremoz, o que fixo del un dos primeiros nobres do seu Consello, máis tarde o perdeu todo.

Vasco Pires de Camões seguiu o partido de Beatriz de Portugal e Castela na época de Xoán I de Portugal, foi preso na batalla de Aljubarrota, polo que perdeu as terras que tiña, no Reino de Portugal, permanece unicamente as terras que tiña en Estremoz e outros bens que tiña en Alenquer e Lisboa.

Un dos seus descendentes foi o poeta portugués Luís de Camões.
| Tirabeque |
| --- |
| Tirabeques na planta. |
| Clasificación científica |
| 

|  |  |
| --- | --- |
| Reino: | Plantae |
| (sen clasif.) | Angiospermae |
| (sen clasif.): | Eudicots |
| (sen clasif.): | Rosidae |
| Orde: | Fabales |
| Familia: | FabaceaeLindl. |
| Subfamilia: | Faboideae |
| Xénero: | *Pisum* |
| Especie: | *Pisum sativum* |

 |
| Nome trinomial |
| *Pisum sativum* var. *saccharatum* |

Rebentos de tirabeques salteados, un prato popular chinés
O **tirabeque** (***Pisum sativum* var. *saccharatum***) é unha variedade botánica de ervella caracterizada por que se lle come toda a vaíña ou casula cando aínda está inmatura, e noutras rexións, como na China tamén os rebentos tenros da planta. En inglés chámanse *snow pea* e *snap pea* (a variedade coa vaíña arredondada) e en francés (ambas as dúas variedades indistintamente): **mangetout** e *pois gourmand*.

É nativa da conca do Mediterráneo e Asia, e adoitan consumirse frescas ao principio da primavera.
En Galiza e outras zonas peninsulares, especialmente en Aragón, País Valenciano e Cataluña, son verduras coñecidas que se poden cociñar de diversos xeitos, en sopas, fervidas, frixidas etc.

Seméntanse polo outono ou no inverno e a colleita é dende finais do inverno ao comezo da primavera. O nome inglés de *snow pea* (*ervella de neve*) refírese ao feito de que se apaña neles cando aínda pode haber neve. A planta nova resiste xeadas de até -4 °C aproximadamente. Hai variedades de emparrar.

Álvaro Cunqueiro falou do tirabeque, dicía que lle sabían a maio.

Notas
-----

1. ↑  Definicións no *Dicionario da Real Academia Galega* e no Portal das Palabras para *tirabeque*.
2. ↑  "A Variety of Unique Chinese Vegetables. From Bitter Melon to Silk Squash" Arquivado 28 de decembro de 2014 en Wayback Machine. Rhonda Parkinson, *The Spruce Eats*, 27-06-2019, *(en inglés)*
3. ↑  "Tirabeques", *Revista Sentir*, *(en castelán)*
4. ↑  "Receptes amb tirabecs, els pèsols que es mengen sencers", Toni Massanés, *CatRàdio*, 1-02-2019, *(en catalán)*
5. ↑  "Olles i verdures", Sal·lus Herrero, *País Valencià s. XXI*, *(en catalán)*

Véxase tamén
------------

### Outros artigos

* Ervella ou chícharo

|  |  |
| --- | --- |
| Control de autoridades | 
* Wd: Q1422840
* GEC: 0146480
* MAG: 2778467478

 |

|  |  |
| --- | --- |
| Identificadores taxonómicos | 
* EPPO: PIBSZ
* GBIF: 11380879
* ITIS: 538855
* NCBI: 257612
* POWO: ID

 |
A **Unione Sportiva Triestina Hockey** é unha sección de hóckey a patíns da Unione Sportiva Triestina, club fundado en 1922 adicado á práctica do fútbol, patinaxe, hóckey a patíns, hóckey herba, ximnasia e atletismo. É, despois do Hockey Novara, o equipo con máis campionatos de liga italianos de hóckey a patíns, sendo o máximo dominador da modalidade en Italia na primeira metade do século XX.

Traxectoria
-----------

O club foi fundado en 1922 e en 1925 conquista a súa primeira Liga italiana de hóckey a patíns, revalidando de xeito consecutivo o título os anos 1926, 1927, 1928 e 1929.

Posteriormente, de 1934 a 1942, seguiu disputando o campionato italiano, mais baixo a denominación de **Dopolavoro Pubblico Impiego di Trieste**, atinxindo 6 títulos de liga consecutivos entre os anos 1937 e 1942, racha truncada pola non disputa do campionato por mor da segunda guerra mundial os anos 1943 e 1944. En 1945, co retorno da competición, o equipo adopta novamente a denominación de **Unione Sportiva Triestina Hockey**, acadando un novo título de liga.

Conseguiu novamente a liga os anos 1952, 1954 e 1955, mais posteriormente, entre 1962 e 1964 acadou tres títulos de liga de xeito consecutivo.

En 1967 gaña a súa última liga italiana ata o momento, a número 19. A tempada seguinte, a 1967-68 disputa a final da Copa de Europa, na que caeu ante o Reus Deportiu catalán.

Palmarés
--------

* **19 Ligas italianas**: 1925, 1926, 1927, 1928, 1929, 1937, 1938, 1939, 1940, 1941, 1942, 1945, 1952, 1954, 1955, 1962, 1963, 1964 e 1967.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |
O tipo de dato **lóxico** ou **booleano** é en computación aquel que pode representar valores de lóxica binaria, isto é dous valores, valores que normalmente representan *falso* ou *verdadeiro*. Utilízase normalmente na programación, estatística, electrónica, matemáticas (Álxebra booleana) etc.

Para xerar un dato ou valor lóxico a partir doutros tipos de datos, tipicamente empréganse os operadores relacionais (ou operadores de relación), por exemplo:
0 é igual a falso e 1 é igual a verdadeiro

* (3>2)= 1 = *verdadeiro*
* (7>9)= 0 = *falso*

Unha vez temos un ou varios datos de tipo booleano, estes pódense combinar en expresións lóxicas mediante os operadores lóxicos (**E**, **OU**, **NON**, …). Uns exemplos deste tipo de expresións serían:

* *verdadeiro* **E** *falso* → *falso*
* *falso* **OU** *verdadeiro* → *verdadeiro*
* **NON** *verdadeiro* → *falso*

Véxase tamén
------------

### Outros artigos

* Operadores relacionais
* Operador lóxico
* Lóxica binaria
* Álgebra de Boole
* George Boole
Tux, a mascota de Linux.
**Tux** é o nome da mascota oficial de Linux. É un pequeno pingüín de aspecto cómico, creado por Larry Ewing no 1996. A idea de que a mascota do kernel Linux fora un pingüín provén do mesmo Linus Torvalds, creador do kernel Linux. Segundo se conta, cando era neno picouno un pingüín; ademais dende pequeno amosou unha gran simpatía por estes animais. Non ten un significado en específico.

Orixe
-----

A versión de Tux do sistema Slackware.
Existen dúas versións sobre a orixe do seu nome. A primeira suxire que o nome provén do feito de que os pingüíns semellan vestir un esmoquin (que en inglés é *tuxedo*, abreviado *tux*). A segunda é que as letras que compoñen *Tux* provén das palabras **T**orvalds **U**ni**x**.

Tux foi deseñado durante un concurso para elixir un logotipo para Linux. As ferramentas utilizadas para a súa creación foron, por suposto, un computador co sistema operativo con kernel Linux e o software libre de manipulación de imaxes GIMP. Algunhas das imaxes enviadas atópanse aínda dispoñibles na web do concurso.1

Tódalas distribucións de Linux teñen unha versión de Tux, tales como Ubuntu, Debian, Fedora e Slackware entre outros.

Uso
---

O logotipo pódese usar e modificar sen restricións, sempre que se recoñeza a autoría de Larry Ewing, tal e como se indica na súa páxina.

Tux volveuse unha icona para as comunidades de Linux e de software libre; un grupo de linuxeros británico incluso adoptou un pingüín no zoolóxico de Brístol. É moito máis famoso que o seu gran amigo, GNU, un ñu pacífico e algo tímido que representa o proxecto GNU e ó seu sistema operativo.

Versións
--------

Segundo o contexto pode cambiar de aparencia; por exemplo, representando ó algoritmo de seguridade PaX, ten un casco, un machado, un escudo e os ollos vermellos. Tux é o protagonista de varios xogos para Linux. Tamén aparece como personaxe na tira cómica User Friendly.

Nalgunhas distribucións de Linux, Tux saúda ó usuario durante o inicio; os sistemas con múltiples procesadores amosan tantos *Tuxes* como núcleos dispoña o sistema. Algúns consideran a Beastie, a mascota de BSD, como o peor inimigo de Tux.

Amor (*amusing misuse of system resources*, algo así coma "divertido desperdicio de recursos do sistema") é un alegre Tux que camiña polas xanelas do escritorio e algunhas veces taládra-as ou marcha voando cunha hélice, ademais de dar consellos e axuda sobre o sistema operativo e os programas.

Notas
-----

1. Linux Logo Competition
***Truth in Numbers? Everything, According to Wikipedia*** (en galego, *A verdade está nos números? Todo, conforme a Wikipedia*) é un filme estadounidense sobre a Wikipedia.

Sinopse
-------

Scott Glosserman, Nic Hill, e Jimmy Wales en Gdańsk.
A película explora, ante todo, a extraordinaria habilidade humana da comunicación e como foi desenvolvéndose. Móstranos o rexistro da historia e o seu propósito. Por outra banda, examina como os medios de comunicación capturan os acontecementos contemporáneos e os comunican ós seus consumidores. De seguido, a película fai fincapé nos arquivos de información organizada que chamamos enciclopedias. Explora o desafío á antiga forma de escribilas e explica tamén como a adopción masiva de Internet como instrumento de comunicación influíu en dito desafío. A película preséntanos aqueles grupos de persoas baseados na web que crearon vastas redes de coñecemento que continuamente poñen en xaque ós medios tradicionais de comunicación. A Wikipedia é entón presentada como o mellor exemplo deste relativamente novo fenómeno, ó ser o primeiro sitio que mobiliza verdadeiro potencial de Internet mediante a produción de coñecemento por parte de calquera persoa do planeta de forma gratuíta.

Estrea
------

O filme foi estreado en xuño de 2010 durante a conferencia de Wikimanía en Gdansk, e despois en Nova York o 20 de outubro de 2010.

Notas
-----

1. ↑  The Paley Center for Media

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Truth in Numbers? Modificar a ligazón no Wikidata*** |

### Ligazóns externas

* Páxina web oficial *(en inglés)*
* Tráiler

|  |  |
| --- | --- |
| Control de autoridades | 
* Wd: Q640395
* Allmovie: v533689
* FilmAffinity: 935758
* IMDb: tt0960864
* OFDb: 243915
* Rotten Tomatoes: truth\_in\_numbers\_everything\_according\_to\_wikipedia\_2011
* TMDb: 74322
* TVcom: truth-in-numbers-everything-according-to-wikipedia

 |
**Ua Huka** (en marquesano *´uahuka*) é unha illa das Marquesas, na Polinesia francesa. Está situada no grupo norte do arquipélago, a 42 km ao leste de Nuku Hiva.

Xeografía
---------

A illa ten unha forma de croissant aberto cara ao sur, cunha superficie total de 83,4 km². Cun relevo menos elevado que as illas veciñas, a altitude máxima é de 855 metros no monte Hitikau. Moitas zonas son áridas e case desertas desforestadas polos rabaños de cabras e cabalos. Hai unhas 3.000 cabezas de gando.

A poboación total era de 621 habitantes no censo do 2012, distribuída en tres vilas: Vaipaee, Hane e Hokatu. A riqueza turística baséase na restauración dos numerosos sitios arqueolóxicos, na exposición dos vestixios en dous museos, e na conservación da flora no único xardín botánico polinesio. Entre os vestixios arqueolóxicos destacan uns antigos petróglifos. O *Arboretum* de Pupuakeiha consta de 17 hectáreas onde se plantaron máis de trescentas especies de árbores. Permite constatar a adaptación ao chan marquesano e seleccionar as variedades para reforestar a illa. Ao oeste atópase a misteriosa «gruta dos pasos». Trátase dunha gruta accesible só por mar onde hai unhas pisadas.

Historia
--------

Ua Huka, ás veces escrito como *Roohka* ou *Ua-huna*, foi descuberta polo capitán estadounidense Joseph Ingraham en 1791. Chamouna *Wáshington Island*, nome que tamén deu a todo o grupo norte en honra ao presidente de entón George Washington. Outros nomes utilizados son *Riou* e *Solide*.

Notas
-----



|  |  |
| --- | --- |
| Control de autoridades | 
* Wd: Q202299
* WorldCat
* VIAF: 315529320
* GEC: 0511450
* GeoNames: 4019892
* LCCN: sh2003009692

 |
Tiraleite manual
O **tiraleite** é un aparello manual ou eléctrico para extraer o leite materno. O eléctrico foi inventado e patentado o 4 de outubro de 1927 por Edward Lasker .

Proceso e características
-------------------------

Hai veces en que é conveniente extraer o leite sen que o bebé o consuma, ben manualmente, ou por medios mecánicos. A extracción é adecuada cando se ten unha sensación de ter exceso de leite, ou a nai non pode estar presente sempre durante a lactación, e aínda así quere seguir coa lactación materna. É importante sinalar que na maioría dos casos as bombas de lactación non son tan eficaces na eliminación do leite da mama como o faría o bebé.

Nalgúns casos, o leite dóase para as nais que non producen suficiente leite para os seus bebes. O leite pódese conxelar a -20 °C e conservar por un período de ata 6 meses. O leite desconxelado non se debe volver conxelar de novo.

A temperatura ambiente (19-22 °C), o leite materno pódese conservar unhas 10 horas. E en neveira de 2 a 4 días.

Notas
-----

1. ↑  Patente US1644257 (pdf) Arquivado 28 de setembro de 2007 en Wayback Machine. ou  Arquivado 23 de outubro de 2007 en Wayback Machine.

Véxase tamén
------------

### Ligazóns externas

* Instinto maternal tiraleites Arquivado 17 de decembro de 2010 en Wayback Machine.*(en castelán)*
* Sacaleches páxina sobre o leite materno e tiraleites *(en castelán)*

|  |  |
| --- | --- |
| Control de autoridades | 
* Wd: Q427017
* GEC: 0146492
* MAG: 2778072000

 |
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Viktor Danilovich Saneiev** (en ruso **Виктор Данилович Санеев**), nado en Sukhumi (Xeorxia) o 3 de outubro de 1945 e finado o 3 de xaneiro de 2022, foi un triplo saltador xeorxiano.

Competiu internacionalmente coa Unión Soviética e gañou catro medallas olímpicas; tres de ouro (1968, 1972 e 1976) e unha de prata (1980). Dominou a especialidade de triplo salto entre fins de 1960 e a década de 1970. Saneiev adestrou en Sukhumi e máis adiante en Tbilisi na sociedade deportiva Dynamo.

Traxectoria
-----------

Saneiev comezou no atletismo en 1956 na escola deportiva Gantiadi, o seu primeiro adestrador foi Akop Kerselyan. Seis anos máis tarde Kerselyan anuncioulle que se debía especializar en triplo salto. En 1963 Saneiev finalizou terceiro no campionato escolar de toda á Unión Soviética, a Espartaquiada. O seu maior éxito sucedeu en 1968, cando gañou os Campionatos da URSS e nos Xogos Olímpicos de verán de 1968, onde o 17 de outubro bateu o récord do mundo dúas veces: con 17,23 metros e 17,39 metros. O mesmo día, pero catro anos máis tarde, Saneiev bate o récord do mundo unha vez máis, en Sukhumi, con 17,44 metros. Gañou as medallas de ouro nas Olimpíadas de verán de 1972 e 1976 e a de prata nos Xogos Olímpicos de 1980.

Ademais gañou os Campionatos Europeos de Atletismo de 1969 e 1974, os Campionatos Europeos de Atletismo en Pista Cuberta de 1970, 1971, 1972, 1975, 1976 e 1977. Saneiev foi campión da URSS en 1968-71, 1973-75 e en 1978.

Foi galardoado coa Orde da Bandeira Vermella do Traballo en 1969.

|  |  |
| --- | --- |
| Control de autoridades | 
* Wd: Q299463
* WorldCat
* VIAF: 40171061
* BRE: 3531990
* EBID: ID
* GND: 118605437
* Munzinger: 01000052289
* EAA: ID
* IAAF: 8373
* OCID: viktor-saneev
* Sports Reference: viktor-saneyev-1

 |
**V2 Records** (ou **V2 Music**) é un selo discográfico pertencente ao Universal Music Group dende outubro de 2007. Foi fundado no ano 1996 por Richard Branson, cinco anos despois de que vendese Virgin Records a EMI.

Na actualudade o 95% do selo pertence ao servizo financeiro Morgan Stanley e o 5% reatante a Branson, xa que Morgan Stanley foi o principal financiador da compañía. Cos anos V2 adquiriu Gee Street Records, Junior Boy's Own, Blue Dog Records e Big Cat Records. O selo tamén distribúe a moitos outras disscográficas, como poden ser Wichita, Luaka Bop, City Slang e Modular.

V2 agora opera en Australia, Bélxica, O Canadá, Francia, Alemaña, Italia, Grecia, Países Baixos, España, Irlanda, Suecia, Reino Unido e Estados Unidos. Foi distribuída neste último país por BMG, porén, pasouse a WEA pouco despois da formación de Sony BMG. Os súas oficinas centrais están situadas na antiga sede estadounidense de Island Records en Manhattan.

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q1191537
* WorldCat
* VIAF: 147963209
* BNF: 14011119v
* Discogs: 28607
* MusicBrainz: ID

 |